Tampereen Ilveksen SM-liigakausi 2006–2007

Tampereen Ilves kamppaili kaudella 2006–2007 73. kertaa jääkiekon suomenmestaruudesta. Joukkue sijoittui runkosarjassa yhdeksänneksi, mutta onnistui nostamaan lopullisen sijoituksensa seitsemänneksi voitettuaan pudotuspeleissä edellään olleen Rauman Lukon.

Ilves täytti vuonna 2006 75 vuotta. 23. syyskuuta pelattiin juhlaottelu Ilves–HPK, jonka yhteydessä jäädytettiin keskushyökkääjä Jorma Peltosen pelinumero 16. Marraskuussa järjestettiin Tampere-talossa juhlagaala, jossa Ilvekselle luovutettiin Kansainvälisen jääkiekkoliiton kultainen ansiomitali. 

Joukkueen valmentajana jatkoi edellisellä kaudella aloittanut Kari Eloranta. Joukkueen menestys ei kuitenkaan alkukaudesta vastannut tavoitteita ja Elorannan sopimus purettiin marraskuussa. Kakkosvalmentaja Petteri Hirvonen nousi väliaikaiseksi päävalmentajaksi, hänen entisen toimensa otti hoitaakseen joukkueenjohtaja Matti Kaario. Reilua viikkoa myöhemmin Ilves tiedotti palkanneensa uudeksi päävalmentajaksi Sakari Pietilän, jonka kanssa solmittiin kuluvan sekä seuraavan kauden kattava sopimus.

Kapteeneina toimivat Raimo Helminen sekä varakapteeneina Mikko Peltola ja Jussi Pesonen. Valmentaja Kari Eloranta tosin riisti Helmiseltä kapteeninarvon tämän keihästettyä Jokereiden Arto Kukia 19.9. pelatussa ottelussa, ja seuraavassa ottelussa 21.9. kapteenina toimi Pasi Petriläinen. Kapteenius palautettiin Helmiselle kuitenkin jo 75-vuotisjuhlaotteluun 23.9., ”yhteisymmärryksessä Ilves-Hockey Oy:n johdon, valmennusjohdon ja joukkueen kanssa”.

Ilveksen kotiotteluita seurasi keskimäärin runkosarjassa 5660 ja pudotuspeleissä 3930 katsojaa.

Runkosarja
SeuraOVTHTMPMPKärpät56331013197125115Jokerit5632915194144111HPK56251615192160102Tappara5628111715913098Blues5624151715613592HIFK5625102116515990TPS5623112216715586Lukko5621112413914781Ilves5621112413914780Pelicans5619132414715177SaiPa562082815018172JYP5615152613816567Ässät561563513319954KalPa5612103413020851
Ilves runkosarjassa14.9.Ilves–Tappara2–016.9.KalPa–Ilves2–119.9.Ilves–Jokerit1–421.9.SaiPa–Ilves2–3 ja.23.9.Ilves–HPK2–3 ja.26.9.Kärpät–Ilves2–028.9.Ilves–Blues4–330.9.Pelicans–Ilves4–13.10.Ilves–TPS3–15.10.Ilves–Lukko2–1 ja.7.10.Ässät–Ilves2–3 rl.14.10.HIFK–Ilves3–117.10.Tappara–Ilves5–219.10.Ilves–HPK2–3 rl.21.10.Ilves–JYP2–124.10.Ilves–Kärpät3–4 rl.26.10.Blues–Ilves2–1 rl.28.10.Jokerit–Ilves2–431.10.Ilves–SaiPa3–52.11.HPK–Ilves3–14.11.Ilves–KalPa2–514.11.Pelicans–Ilves3–416.11.Tappara–Ilves3–018.11.Ilves–Pelicans3–521.11.Lukko–Ilves2–323.11.Ilves–Ässät1–525.11.TPS–Ilves2–328.11.JYP–Ilves1–330.11.Ilves–HIFK3–4 ja.2.12.Ilves–HPK1–25.12.KalPa–Ilves2–3 rl.7.12.Ilves–Jokerit7–29.12.SaiPa–Ilves5–328.12.Ilves–Tappara2–130.12.Kärpät–Ilves4–02.1.Ilves–Blues4–3 ja.9.1.Ilves–Lukko3–411.1.Ässät–Ilves2–313.1.Ilves–TPS2–1 ja.16.1.Ilves–JYP6–018.1.HIFK–Ilves4–120.1.Ilves–Tappara3–223.1.HPK–Ilves1–227.1.HPK–Ilves2–430.1.Ilves–KalPa1–331.1.Jokerit–Ilves2–03.2.Ilves–SaiPa2–115.2.Tappara–Ilves2–517.2.Ilves–Kärpät4–520.2.Blues–Ilves3–022.2.Ilves–Pelicans3–224.2.Lukko–Ilves0–627.2.Ilves–Ässät5–11.3.TPS–Ilves3–23.3.JYP–Ilves5–26.3.Ilves–HIFK2–3
Ilves pudotuspeleissä1. kierros9.3.Lukko–Ilves3–210.3.Ilves–Lukko2–113.3.Lukko–Ilves2–5Puolivälierät15.3.Jokerit–Ilves2–117.3.Ilves–Jokerit1–419.3.Jokerit–Ilves6–120.3.Ilves–Jokerit2–4

Runkosarja pelattiin 14 joukkueen nelinkertaisena sarjana, jonka lomassa Ilves pelasi Tapparan ja HPK:n kanssa kaksinkertaisen välisarjan. Näin kokonaisottelumääräksi tuli 56.


Edellisellä kaudella SM-liigaan palannut Jyrki Lumme vietti syksyn Vancouverissa, mutta Ilveksen epäonnistuttua kiekollisen puolustajan hankkimisessa Lumme palasi vuodenvaihteessa vielä kerran joukkueeseen ja pelasi 22 ottelua runkosarjassa ja kolme pudotuspeleissä.

Ilveksen pistepörssin voitti kahdeksan vuoden jälkeen joukkueeseen palannut Mikko Peltola, joka 56 ottelussa teki pisteet 17+26=43. Hänestä kahden pisteen päähän jäi jo kolmannella kaudella omaa piste-ennätystään parantanut Toni Koivisto. Puolustajista pisteykkönen oli huomattavasti tasoaan nostanut Teemu Jääskeläinen, joskin pelattuja otteluita kohti laskettuna Jyrki Lumme ja Kristián Kudroč olivat häntä tehokkaampia.

Continental Cup
Ilves pelasi tammikuun alussa Continental Cupin lopputurnauksessa Unkarin Székesfehérvárissa. Neljän joukkueen turnauksessa Ilves voitti isäntämaan Alba Volanin mutta hävisi valkovenäläiselle Junost Minskille ja venäläiselle Avangard Omskille ja sijoittui näin kolmanneksi.

Turnausmatkalla puolustaja Juha Alén jäi kiinni liiallisesta alkoholin käytöstä eikä suostunut maksamaan seuran määräämää sakkoa. Tästä syystä Alén ja Ilves purkivat sopimuksensa, joka olisi ollut voimassa kauden 2007–2008 loppuun.

Pudotuspelit
Runkosarjan 9. sijan myötä Ilves aloitti pudotuspelinsä ns. 1. kierroksella eli pudotuspelikarsinnalla Rauman Lukkoa vastaan. Ilves hävisi ensimmäisen osaottelun Raumalla 3–2, mutta voitti toisen 2–1. Kolmannessa ja ratkaisevassa ottelussa Ilves oli parempi numeroin 2–5 ja eteni puolivälieriin Helsingin Jokereita vastaan.

Puolivälierissä Ilveksellä ei ollut juuri mahdollisuuksia, vaan Jokerit ratkaisi sarjan suoraan neljässä ottelussa. Näin Ilveksen lopullinen sijoitus oli seitsemäs.

Pudotuspeleissä eniten pisteitä Ilveksestä teki Toni Koivisto, jonka tehot olivat seitsemässä ottelussa 4+4=8.

Joukkue
MaalivahditPelaajaSyntynytOPOMSPRMT%Riku Helenius01.03.1988  Pälkäne400000–Pasi Häkkinen25.06.1977  Lappeenranta49130001289,50Jarno Laitinen27.03.1988  Pirkkala1400000–Juha Metsola24.02.1989  Tampere100000–Tuukka Rask10.03.1987  Savonlinna5349000492,75Kenttäpelaajat 
PelaajaSyntynytPPOMSPRMJuha Alén25.10.1981  Tamperep274482Petteri Friman20.05.1988  Tamperep10000Aleksandrs Jerofejevs12.04.1984  Riikap600014Teemu Jääskeläinen07.06.1983  Tamperep536131977Ville Kaario18.11.1986  Tamperep40000Kristián Kudroč16.05.1981  Michalovcep37771474Mikko Kuukka03.11.1985  Hämeenkyröp5441564Joonas Lehtivuori19.07.1988  Pirkkalap4000018Jyrki Lumme16.07.1966  Tamperep22381128Toni Niemi14.03.1985  Pirkkalap4512428Jarkko Näppilä06.07.1988  Tamperep170000Antti Savolainen26.02.1988  Tamperep91122Tomáš Slovák11.01.1985  Košicep1315612Teppo Tuomanen06.03.1981  Hyvinkääp1711224Petri Tähtisalo31.01.1981  Turkup1011210Juuso Antonen08.02.1988  Tampereh130002Marko Anttila27.05.1985  Lempääläh5322434David Bararuk26.05.1983  Moose Jawh30114Lauris Dārziņš28.01.1985  Riikah131126Radek Duda30.05.1979  Sokolovh348202872Raimo Helminen11.03.1964  Tampereh435121747Tommi Huhtala07.12.1987  Tampereh5123548Jan-Mikael Järvinen26.02.1988  Pirkkalah53791672Toni Koivisto05.11.1982  Ylitornioh5621204116Ville Korhonen20.05.1987  Tampereh521564Tomáš Kůrka14.12.1981  Mosth202686Perttu Lindgren26.08.1987  Tampereh434222638Lassi Mattila20.12.1987  Lempääläh350336Pasi Määttänen11.06.1972  Tampereh521413278Olli Palola08.04.1988  Ouluh60000Jaakko Pellinen18.05.1988  Tampereh10000Mikko Peltola08.12.1969  Tampereh561726436Jussi Pesonen23.05.1979  Muurameh4692231106Sami Sandell01.03.1987  Nokiah50371012Vesa Viitakoski13.02.1971  Lappeenrantah5617122938

Naiset
Ilveksen naisjoukkue voitti puolivälierissä Jyväskylän Catsin kahdessa ottelussa ja eteni välieriin Espoon Bluesia vastaan. Runkosarjan voittanut Blues voitti odotetusti sarjan suoraan kolmessa ottelussa, osaottelut päättyivät 6–0, 1–3 ja 4–1.

Pronssiottelussa IHK Helsingistä oli parempi maalein 5–0.

Nuoret
A-nuoret
A-nuorten SM-liigassa Ilves sijoittui runkosarjassa toiseksi ja sai puolivälierissä vastaansa Tapparan. Sarjasijoituksensa perusteella Ilves oli ennakkosuosikki ja voittikin ensimmäisen ottelun selvästi 4–1, mutta Tappara vei kuitenkin lopulta sarjan otteluvoitoin 2–3.

B-nuoret
Ilveksen B-nuoret sijoittuivat runkosarjassa neljännelle tilalle. Viidenneksi sijoittunut TPS oli kuitenkin puolivälierissä parempi otteluvoitoin 1–2, joten Ilves oli sarjassa lopulta seitsemäs.

C-nuoret
C-nuorten SM-runkosarjassa Ilves sijoittui viidenneksi. Puolivälierissä joukkue kohtasi KalPan, jonka se voitti otteluvoitoin 2–0 (osaottelut 8–3, 6–2). Välieräsarja oli tasaisempi; siinä Kärpät oli lopulta parempi otteluvoitoin 2–1 (6–5 ja., 5–2, 4–3). Ilveksen lopullinen sijoitus oli neljäs joukkueen hävittyä pronssiottelun Jokereille 7–2.

Lähteet
 Ilves.comin tilastot kaudelta 2006–2007 
 Ilves.comin uutisarkisto kaudelta 2006–2007 
Viitteet

2006
Luokka:Jääkiekkosarjojen kausi 2006–2007